

**Eesti Geoloogiateenistus**

info@egt.ee

Teie: 18.12.2024 nr 9-3/24/15643

Meie 14.01.2025 nr 05-001

AS Kiviluks leiab, et OÜ Transurban esitatud taotlus on puudustega ja alusetu. Taotleja põhjendab taotlust asjaoluga, et operaatorfirma ülikõrgete tootmiskulude tõttu pole madalamargilise lubjakivi kaevandamine rentaabel. Mil viisil see tema isiklike õigusi puudutab, taotleja esile ei too. OÜ-l Transurban ei kaevanda kõnealusel mäeeraldisel maavara ja tal ei ole teada ega temasse ei puutu kaevandamise tootmiskulude suurus või kaevandamisloa omaja majandustegevuse rentaablus.

Algatatava haldusmenetluse tulemusel tuleks OÜ Transurban taotlust arvestades anda haldusakt, millega kustutakse maavarade registrist Suurkõrtsi lubjakivimaardlas allesjäänud kõrge- ja madalamargilise lubjakivi maavaravaru. Nimetatud maavara kuulub MaapS § 11 lg 1 p 1 järgi riigile ja selle kaevandamisel tuleb järgida MaapS § 16 sätestatud põhikohustusi. Taotleja ei ole näidanud, miks peab end õigustatud isikuks, kes saab taotleda riigile kuuluva maavara aktiivse tarbevaru maavarade registrist kustutamist.

HMS § 51 kohaselt on haldusakt haldusorgani poolt haldusülesannete täitmisel avalikõiguslikus suhtes üksikjuhtumi reguleerimiseks antud, isiku õiguste või kohustuste tekitamisele, muutmisele või lõpetamisele suunatud korraldus, otsus, ettekirjutus, käskkiri või muu õigusakt. suunatud korraldus, otsus, ettekirjutus, käskkiri või muu õigusakt.

Käesoleval juhul ei tekita, muuda ega lõpeta võimalik tulevikus antav haldusakt taotleja õigusi või kohustusi. Taotlusest ei nähtu, milliste isiklike õiguste kaitseks OÜ Transurban haldusakti andmist taotleb ja see tuleb lugeda taotluse oluliseks puuduseks. AS Kiviluks leiab, et antud juhul esinevad asjaolud, mis võimaldavad jätta taotluse HMS § 15 lg 2 alusel läbi vaatamata.

Lugupidamisega

*/Allkirjastatud digitaalselt/*

Kätlin Lainet

Juhatuse liige